CELEX: 
Language: hu
Date: 2020-05-14 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2019/517 európai parlamenti és tanácsi rendeletnek a .eu felső szintű domainnév nyilvántartójának kijelölésére vonatkozó jogosultsági és kiválasztási kritériumok és eljárás meghatározásával történő kiegészítéséről

EURÓPAI
                            BIZOTTSÁG
                                                     Brüsszel, 2020.5.14.
                                                     C(2020) 3075 final
        A BIZOTTSÁG (EU) .../... FELHATALMAZÁSON ALAPULÓ RENDELETE
                                         (2020.5.14.)
   az (EU) 2019/517 európai parlamenti és tanácsi rendeletnek a .eu felső szintű domainnév
     nyilvántartójának kijelölésére vonatkozó jogosultsági és kiválasztási kritériumok és
                      eljárás meghatározásával történő kiegészítéséről
                                  (EGT-vonatkozású szöveg)
HU                                                                                         HU
 ---pagebreak---                                            INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   A .eu felső szintű domain biztosítja Európa saját internetes identitását. Célja, hogy növelje az
   EU láthatóságát az interneten, növelje a domainnevek választékát, és előmozdítsa az e-
   kereskedelem fejlődését. A 733/2002/EK rendelet1 módosításáról és hatályon kívül
   helyezéséről, valamint a 874/2004/EK bizottsági rendelet2 hatályon kívül helyezéséről szóló
   (EU) 2019/5173 rendelet 2019. április 18-án lépett hatályba, és új szabályokat állapít meg a
   .eu felső szintű domainnév bevezetésére és működésére vonatkozóan. Az új szabályok 2022.
   október 13-tól lesznek alkalmazandók, és biztosítják a .eu domain számára a gyors piaci
   változásokhoz való alkalmazkodáshoz és irányítási struktúrájának korszerűsítéséhez
   szükséges rugalmasságot.
   Az (EU) 2019/517 rendelet felhatalmazza a Bizottságot arra, hogy elfogadja a .eu felső szintű
   domainnév nyilvántartójának kiválasztásához és a nyilvántartás üzemeltetéséhez
   nélkülözhetetlen felhatalmazáson alapuló jogi aktusokat és végrehajtási jogi aktusokat. Az
   (EU) 2019/517 rendelet 8. cikke felhatalmazza a Bizottságot arra, hogy az EUMSZ 290.
   cikkének megfelelően jogi aktusokat fogadjon el a nyilvántartóra vonatkozó jogosultsági és
   kiválasztási kritériumok, valamint a kijelölésére irányuló eljárás tekintetében. Az (EU)
   2019/517 rendelet 19. cikkének (2) bekezdésével összhangban a Bizottság 2021. október 12-
   ig megteszi az ahhoz szükséges intézkedéseket, hogy kijelöljön egy szervezetet a .eu felső
   szintű domain kezelésével és igazgatásával megbízott nyilvántartónak, és szerződést kössön
   vele.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   Az (EU) 2019/517 rendelet 18. cikkének (4) bekezdésével összhangban a Bizottság e
   felhatalmazáson alapuló rendelet elfogadása előtt széles körű konzultációt folytatott
   szakértőkkel. Ennek keretében a Bizottság az internetirányítással foglalkozó magas szintű
   csoporton (a továbbiakban: csoport) keresztül konzultált a tagállamokkal az
   internetirányításról. A csoport olyan platformként működik, ahol a Bizottság és a tagállamok
   információt cserélnek és megállapodnak az internetirányítással kapcsolatos legkülönbözőbb
   kérdésekről. Az Európai Unió Tanácsának és az Európai Parlamentnek a képviselői is
   meghívást kaptak a képviselőcsoportok azon üléseire, amelyeken ezt a felhatalmazáson
   alapuló jogi aktust vitatták meg. A konzultációra a csoport három ülésén (2019 júniusában,
   októberében és novemberében) és egy online konzultáció keretében került sor, ahol a csoport
   tagjai lehetőséget kaptak arra, hogy a felhatalmazáson alapuló jogi aktus tervezetével
   kapcsolatban írásbeli észrevételeket nyújtsanak be.
   A konzultációk azt mutatták, hogy a tagállamok összességében támogatják a Bizottság
   javaslattervezetét. Megvitatták a javaslattervezet különböző szempontjait, például az
   átláthatóság biztosításának fontosságát a kiválasztási kritériumok értékelése során, a verseny
   biztosításának fontosságát az általános kiválasztási folyamatban, valamint annak fontosságát,
   hogy rendelkezésre álljanak a szerződéses tárgyalások félbeszakadása esetén alkalmazandó
   rendelkezések. Ami a regisztrátori funkciót illeti, amelynek ellátására a Bizottság adott
   esetben felkérheti a nyilvántartót, a tagállamok egyes képviselői rámutattak arra is, hogy
   biztosítani kell a harmadik felek regisztrátoraival szembeni tisztességes és egyenlő
   bánásmódot. A Bizottság megerősítette, hogy figyelembe vette a tagállamok észrevételeit és
   1
           HL L 113., 2002.4.30., 5. o.
   2
           HL L 162., 2004.4.30., 40. o.
   3
           HL L 91., 2019.3.29., 25. o.
HU                                                1                                                 HU
 ---pagebreak---    belefoglalta azokat a felhatalmazáson alapuló jogi aktusba, valamint hogy a kiválasztási
   eljárás más szakaszaiban, például a nyilvántartó kiválasztására vonatkozó felhívásban a
   tagállamok néhány általánosabb észrevételét is figyelembe fogja venni.
   A Bizottság a felhatalmazáson alapuló rendeletet annak elfogadása előtt négyhetes nyilvános
   konzultáció céljából közzéteszi honlapján.
   3.       A FELHATALMAZÁSON ALAPULÓ JOGI AKTUS JOGI ELEMEI
   Ez a felhatalmazáson alapuló rendelet három fő részből áll.
   Az első rész a jogi aktus célját és hatályát ismerteti.
   A második rész a kiválasztási eljárás jogosultsági és kiválasztási kritériumaival foglalkozik.
   Ezen belül a 3. cikk előírja, hogy a kiválasztási eljárásban való részvétel feltétele, hogy a
   szervezet:
   –       nonprofit szervezet legyen, akár különálló szervezet, akár szervezetek konzorciuma
   formájában. Amennyiben a konzorcium egy vagy több tagja profitorientált szervezet, a
   pályázatban tájékoztatást kell adni azokról az intézkedésekről, amelyeket annak érdekében
   tesz, hogy biztosítsa a profitorientált tevékenységek jogi és pénzügyi elkülönítését a .eu
   nyilvántartói funkció tevékenységeitől;
   –       székhelye, központi ügyvezetése és üzleti tevékenységének fő helye az Unió területén
   legyen (valamennyi szervezetre alkalmazandó rendelkezés, amennyiben a pályázó
   konzorcium). A pályázatban egyértelműen fel kell tüntetni azt is, hogy a szervezetet melyik
   tagállamban jegyezték be;
   –       fővállalkozóként, ne pedig közvetítőként vagy alvállalkozóként végezze feladatait,
   kivéve olyan különleges körülmények fennállása esetén, amikor az a munka elvégzéséhez
   szükséges, és a Bizottság előzetesen írásban engedélyt adott rá.
   A részvételre jogosultnak ítélt pályázók rangsorolása a következő kiválasztási kritériumok
   alapján történik:
   –       A szolgáltatás minősége (súlyozott érték: 40 %): a pályázóknak ismertetniük kell,
   hogy miként felelnek meg az (EU) 2019/517 rendeletben meghatározott azon
   követelményeknek, amelyek előírják, hogy a .eu felső szintű domaint úgy kell kezelni, hogy
   az biztosítsa a szolgáltatások magas színvonalát. Azt is bizonyítaniuk kell, hogy a
   legkorszerűbb intézkedések és bevált gyakorlatok alkalmazásával biztosítani fogják a .eu felső
   szintű domain magas szintű biztonságát és megbízhatóságát.
   –       Humán és műszaki erőforrások (súlyozott érték: 30 %): a pályázóknak tájékoztatást
   kell nyújtaniuk a .eu felső szintű domain szervezéséhez, kezeléséhez és igazgatásához
   szükséges humán és műszaki erőforrásaikról. Pontos információkkal kell szolgálniuk az
   említett feladatok ellátása érdekében megvalósítani kívánt szervezés, kezelés és igazgatás
   jellegéről. A pályázóknak továbbá tájékoztatást kell nyújtaniuk a regisztrátori funkció
   ellátásához rendelkezésükre álló erőforrásaikról – beleértve a humán és műszaki
   kapacitásukat – arra az esetre, ha a Bizottság az (EU) 2019/517/EK rendeletben a .eu felső
   szintű domainnév hozzáférhetőségének és használatának előmozdítására vonatkozóan
   meghatározott célkitűzéshez kapcsolódó konkrét szakpolitikai célkitűzések teljesítése
   érdekében előírja számukra e funkció betöltését.
   –       Pénzügyi helyzet és megfelelés (súlyozott érték: 30 %): a kérelmezőknek részletes
   információkat kell benyújtaniuk annak igazolására, hogy megfelelő szintű pénzügyi
HU                                                  2                                             HU
 ---pagebreak---    biztonsággal és stabilitással rendelkeznek, valamint hogy alkalmazzák a hatékony és
   eredményes pénzgazdálkodás elveit.
   A harmadik rész a kiválasztási eljárás keretét határozza meg. A Bizottság az eljárást nyílt és
   átlátható módon fogja lefolytatni, és kérheti külső szakértők segítségét. Az eljárás két
   szakaszban zajlik:
   –       Az első szakasz a jogosultság ellenőrzését foglalja magában. Ebben a szakaszban a
   Bizottság a jogosultsági kritériumok alapján elvégzi az első szűrést, és közzéteszi a
   részvételre jogosult pályázók listáját.
   –       A második szakasz a nyilvántartó rangsorolását és kijelölését foglalja magában. Ebben
   a szakaszban a Bizottság a kiválasztási kritériumok alapján rangsorolja a részvételre jogosult
   pályázókat. A Bizottság ezt követően határozatot fogad el a nyilvántartó kijelöléséről, amely a
   legjobb eredményt elért pályázó lesz.
   Ha bármelyik fél berekeszti a szerződéssel kapcsolatos tárgyalásokat, a Bizottság a
   rangsorban következő, részvételre jogosult pályázót jelöli ki nyilvántartónak. Ha ez nem
   lehetséges, a Bizottság új pályázati felhívást tesz közzé a nyilvántartó kiválasztására.
HU                                                  3                                              HU
 ---pagebreak---         A BIZOTTSÁG (EU) .../... FELHATALMAZÁSON ALAPULÓ RENDELETE
                                               (2020.5.14.)
   az (EU) 2019/517 európai parlamenti és tanácsi rendeletnek a .eu felső szintű domainnév
      nyilvántartójának kijelölésére vonatkozó jogosultsági és kiválasztási kritériumok és
                           eljárás meghatározásával történő kiegészítéséről
                                        (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a .eu felső szintű domainnév bevezetéséről és működéséről, valamint a
   733/2002/EK rendelet módosításáról és hatályon kívül helyezéséről, valamint a 874/2004/EK
   bizottsági     rendelet       hatályon    kívül     helyezéséről    szóló,   2019. március 19-i
   (EU) 2019/517 európai parlament és a tanácsi rendeletre4 és különösen annak 8. cikke (1)
   bekezdésére,
   mivel:
   (1)     E rendelet célja, hogy megállapítsa a .eu felső szintű domain (TLD) szervezésével,
           kezelésével és igazgatásával megbízott nyilvántartó kijelölésére vonatkozó
           jogosultsági és kiválasztási kritériumokat, valamint eljárást.
   (2)     A nyilvántartót nyílt, átlátható és megkülönböztetésmentes kiválasztási eljárás alapján
           kell kiválasztani, amely tisztességes és versenyalapú kiválasztási folyamatot tesz
           lehetővé. E célból, valamint a lehető legtöbb alkalmas pályázó elérése érdekében a
           kiválasztási felhívást ki kell hirdetni az Európai Unió Hivatalos Lapjában.
   (3)     Az eljárás átláthatóságának és az erőforrások hatékony felhasználásának biztosítása
           érdekében a kiválasztási eljárást a Bizottságnak két szakaszban kell megszerveznie.
   (4)     Az eljárás első szakaszában a Bizottságnak ellenőriznie kell a pályázók részvételi
           jogosultságát annak biztosítása érdekében, hogy megfeleljenek a nyilvántartóra
           vonatkozóan           az       (EU)       2019/517       rendeletben     meghatározott
           minimumkövetelményeknek.
   (5)     Az eljárás második szakaszában a Bizottságnak olyan kritériumok alapján kell
           megállapítania a részvételre jogosult pályázók rangsorolását, amelyek biztosítják,
           hogy a .eu felső szintű domain szervezése, kezelése és igazgatása megfeleljen a
           digitális egységes piac támogatására, az online európai identitás kiépítésére és a
           határokon átnyúló online tevékenységek ösztönzésére irányuló célkitűzéseknek. E
           célkitűzések megvalósításának biztosítása érdekében a kiválasztási eljárás során a
           Bizottságnak megfelelő súlyozást kell alkalmaznia a pályázók szolgáltatásának
           minőségére, az általuk biztosított humán és műszaki erőforrásokra, valamint pénzügyi
           helyzetükre vonatkozóan.
   (6)     Az alapvető nyilvántartói funkciók megfelelő és időben történő felügyeletének
           biztosítása érdekében az ilyen funkciók ellátásához szükséges infrastruktúrának az
   4
           HL L 91., 2019.3.29., 25. o.
HU                                                   4                                             HU
 ---pagebreak---           Unió területén kell elhelyezkednie. Ennek az infrastruktúrának magában kell foglalnia
          többek között a .eu felső szintű domain kezeléséhez, működtetéséhez és igazgatásához
          szükséges szoftvereket, hardvereket és egyéb létesítményeket, például a .eu felső
          szintű domain bejegyzési adatainak adatbázisát, a .eu TLD akkreditált
          regisztrátorainak adatbázisát, a .eu TLD elsődleges, autoritatív szerverét, a harmadik
          fél által kezelt adatletétet a .eu TLD zónafájlra és a domainnév-bejegyzési
          információkra vonatkozóan, a nyilvános lekérdezési szolgáltatások rendszerét,
          valamint a .eu TLD-vel kapcsolatos szabályozási és bejegyzési információkat
          tartalmazó weboldalt.
   (7)    A .eu felső szintű domain megfelelő szintű igazgatásának biztosítása érdekében a
          Bizottság által közzétett kiválasztási felhívásban meg kell határozni azt a minimális
          pontszámot, amelyet a pályázóknak a kiválasztási kritériumok alapján el kell érniük
          ahhoz, hogy nyilvántartóként kijelölhetők legyenek.
   (8)    Az eljárás átláthatóságának biztosítása érdekében a Bizottságnak meg kell indokolnia
          döntéseit, és az indoklást közölnie kell a pályázókkal.
   (9)    Nyilvántartónak azt a pályázót kell kijelölni, amely az értékelési pontszám alapján a
          legjobb eredményt éri el. Abban az esetben, ha a kijelölt nyilvántartóval nem jön létre
          szerződés, a Bizottságnak képesnek kell lennie arra, hogy a rangsorban következő
          pályázót jelölje ki nyilvántartónak.
   (10)   Annak érdekében, hogy a nyilvántartó kijelölése tisztességes és versenyen alapuló
          kiválasztási eljárás keretében történjen, amelynek a szerződés aláírásával legkésőbb
          2021. október 12-ig le kell zárulnia, e rendeletnek az Európai Unió Hivatalos
          Lapjában való kihirdetését követő napon hatályba kell lépnie,
   ELFOGADTA EZT A RENDELETET:
                                                1. cikk
                                                Tárgy
   Ez a rendelet a nyitottság, az átláthatóság és a megkülönböztetésmentesség elvével
   összhangban megállapítja a .eu felső szintű domain nyilvántartójára vonatkozó jogosultsági és
   kiválasztási kritériumokat, valamint a kijelölésére irányuló eljárást.
                                                2. cikk
                                       Jogosultsági kritériumok
   (1)      A nyilvántartó valamely tagállam jogának megfelelően létrehozott nonprofit
            szervezet. Székhelye, központi ügyvezetése és üzleti tevékenységének fő helye az
            Unió területén található.
   (2)      Az 5. cikk (2) bekezdése szerinti alapvető nyilvántartói funkciók ellátásához
            szükséges infrastruktúra az Unió területén helyezkedik el.
   (3)      Amennyiben a nonprofit szervezetet vállalkozások által alkotott konzorcium vagy
            vállalkozók csoportja hozza létre, az ilyen konzorciumot vagy csoportot alkotó
            valamennyi szervezet székhelye, központi ügyvezetése és üzleti tevékenységének fő
            helye az Unió területén található.
   (4)      A nyilvántartó vállalja, hogy fővállalkozóként látja el feladatait. Alvállalkozók
            bevonása kizárólag akkor engedélyezhető, ha az a munka elvégzéséhez szükséges, és
            meg kell szerezni hozzá a Bizottság előzetes írásbeli hozzájárulását.
HU                                                 5                                              HU
 ---pagebreak---                                            3. cikk
                                         Pályázatok
   (1) A pályázatban egyértelműen meg kell jelölni azokat a tagállamokat, amelyekben a
       nonprofit szervezetet bejegyezték, továbbá teljes körű tájékoztatást kell nyújtani a
       létesítő okirata szerinti székhelyéről, központi ügyvezetésének és elsődleges üzleti
       tevékenységének helyéről.
   (2) Ha a nonprofit szervezetet vállalkozások által alkotott konzorcium vagy vállalkozók
       csoportja hozza létre, a pályázatban tájékoztatást kell adni a konzorcium vagy
       csoport egyes tagjainak szerepéről és státuszáról, ideértve az e cikk (1) bekezdésében
       előírt valamennyi információt.
   (3) Amennyiben a konzorcium vagy csoport egy vagy több tagja profitorientált
       szervezet, a pályázatban tájékoztatást kell adni azokról az intézkedésekről, amelyeket
       a konzorcium vagy csoport annak érdekében tesz, hogy biztosítsa a profitorientált
       tevékenységek pénzügyi és jogi elkülönítését a nyilvántartói funkció
       tevékenységeitől.
   (4) A pályázatnak tartalmaznia kell a nonprofit szervezet belső szervezetének leírását, és
       csatolni kell hozzá a nyilvántartó kiválasztására vonatkozó felhívásban előírt
       valamennyi igazoló dokumentumot.
                                           4. cikk
                                   A szolgáltatás minősége
   (1) A nyilvántartó törekszik a kiváló működésre és versenyképes áron magas színvonalú
       szolgáltatást biztosít. A Bizottság értékeli, hogy a részvételre jogosult pályázók
       képesek-e az előírt minőségű szolgáltatás nyújtására. E kritérium súlyozott értéke a
       teljes értékelési pontszám 40 %-a.
   (2) A pályázóknak tájékoztatást kell adniuk a domainnevek szervezésével, kezelésével és
       igazgatásával kapcsolatos területeken szerzett tapasztalataikról.
   (3) A pályázóknak ismertetniük kell, hogyan tervezik a .eu felső szintű domain oly
       módon történő igazgatását, hogy az biztosítsa a nyújtott szolgáltatások magas
       színvonalát, figyelembe véve az országkód szerinti felső szintű domain-nyilvántartási
       szolgáltatásokra vonatkozó, a Bejegyzett Nevek és Számok Internetszervezete által
       meghatározott minimális funkcionális és teljesítménybeli előírásokat.
   (4) A pályázóknak ismertetniük kell, hogy milyen intézkedéseket terveznek bevezetni a
       .eu felső szintű domain magas szintű biztonságának és megbízhatóságának
       biztosítása érdekében.
                                           5. cikk
                                Humán és műszaki erőforrások
   (1) A Bizottság értékeli a pályázó humán és műszaki erőforrásait. E kritérium súlyozott
       értéke a teljes értékelési pontszám 30 %-a.
   (2) A pályázóknak tájékoztatást kell nyújtaniuk humán és műszaki erőforrásaikról,
       valamint arról, hogy ezek az erőforrások hogyan elegendőek a következő feladatok
       ellátásához:
       a)     a .eu felső szintű domain szervezése, kezelése és igazgatása, beleértve a
              megfelelő adatbázisok és a kapcsolódó nyilvános lekérdezési szolgáltatások
HU                                            6                                               HU
 ---pagebreak---               fenntartását, a domainnevek bejegyzését, a domainnevek nyilvántartásának
              üzemeltetését, a nyilvántartás felső szintű domainnév-szervereinek
              üzemeltetését, valamint a felső szintű domain zónafájlok létrehozását és
              kezelését;
       b)     a szolgáltatások nyújtása során a magas színvonal, az átláthatóság, a biztonság,
              a stabilitás, a kiszámíthatóság, a megbízhatóság, a hozzáférhetőség, a
              hatékonyság, a megkülönböztetésmentesség, a tisztességes versenyfeltételek és
              a fogyasztóvédelem biztosítása.
   (3) A pályázóknak pályázataikban ismertetniük kell a (2) bekezdésben említett feladatok
       ellátása érdekében megvalósítani kívánt szervezés, kezelés és igazgatás jellegét,
       ideértve a következőket:
       a)     humán erőforrások és a szükséges rendszerek;
       b)     szoftver és hardver;
       c)     a .eu felső szintű domain üzemeltetéséhez és igazgatásához szükséges
              létesítmények.
   (4) A pályázóknak ismertetniük kell, hogy erőforrásaik – beleértve a humán és műszaki
       kapacitásukat – hogyan elegendőek a regisztrátori funkció ellátásához, amennyiben a
       Bizottság konkrét szakpolitikai célkitűzések teljesítése érdekében kéri e funkció
       aktiválását. A pályázónak arról is tájékoztatást kell nyújtania, hogy a regisztrátori
       funkció ellátásához szükséges források elosztása hogyan felel meg az (EU) 2019/517
       rendelet 7. cikke (2) bekezdésében meghatározott követelményeknek.
   (5) A pályázóknak tájékoztatást kell adniuk arról, hogy miként tervezik létrehozni a
       teljes szervezeti és működési struktúrát annak érdekében, hogy 2022. október 13-tól
       megkezdhessék a nyilvántartói működést.
                                             6. cikk
                                 Pénzügyi helyzet és megfelelés
   (1) A Bizottság értékeli a részvételre jogosult pályázók pénzügyi helyzetét. E kritérium
       súlyozott értéke a teljes értékelési pontszám 30 %-a.
   (2) A pályázóknak:
       a)     bizonyítaniuk kell, hogy megfelelő szintű pénzügyi biztonsággal és stabilitással
              rendelkeznek a nyilvántartói feladatok ellátásához;
       b)     teljes körű tájékoztatást kell nyújtaniuk a .eu felső szintű domain
              szervezéséhez, kezeléséhez és igazgatásához szükséges várható költségekről és
              tőkekövetelményekről, valamint a tőke és a biztosítás rendelkezésre állásáról;
              rendelkezniük kell bevételi modellel, ideértve az árképzési modellt, a
              vonatkozó      piacelemzéssel,       marketingtervvel   és     a     nyilvántartás
              meghibásodására vonatkozó rendelkezésekkel;
       c)     ismertetniük kell, hogy miként fogják alkalmazni a hatékony és eredményes
              pénzgazdálkodás elveit;
       d)     tájékoztatást kell nyújtaniuk az általuk alkalmazni kívánt díjakról és arról, hogy
              a díjak mértékét hogyan határozzák meg a felmerült költségek alapján.
HU                                              7                                                HU
 ---pagebreak---    (3) A pályázóknak információt kell szolgáltatniuk azokról a külső ellenőrzésekről,
       amelyeket az (EU) 2019/517 rendeletnek való megfelelés igazolása céljából
       benyújtanak.
                                            7. cikk
                                     Kiválasztási eljárás
   (1) A Bizottság nyílt, átlátható és megkülönböztetésmentes kiválasztási eljárást szervez a
       nyilvántartó kiválasztására. A pályázati felhívást ki kell hirdetni az Európai Unió
       Hivatalos Lapjában. A pályázóknak legalább 30 munkanap áll rendelkezésükre a
       pályázatok benyújtására.
   (2) A Bizottság a pályázatok elemzéséhez és/vagy értékeléséhez tanácsért vagy
       segítségért külső szakértőkhöz fordulhat. Az ilyen külső szakértőket szakértelmük,
       valamint magas fokú függetlenségük és pártatlanságuk alapján választják ki.
                                            8. cikk
                   A kiválasztás első szakasza – a jogosultság ellenőrzése
   (1) A pályázók a kiválasztási felhívásban meghatározott utasításoknak megfelelően
       nyújtják be pályázatukat a Bizottsághoz.
   (2) A Bizottság felkérheti a pályázókat, hogy meghatározott határidőn belül
       szolgáltassanak kiegészítő információkat a jogosultsági kritériumok teljesítésével
       kapcsolatban. A jogosultság ellenőrzésének részeként a Bizottság értékeli:
       a)    hogy a pályázatot a kiválasztási felhívásban meghatározott határidőn belül
             nyújtották-e be;
       b)    a 2. és 3. cikkben előírt követelményeknek való megfelelést;
       c)    hogy a pályázat hiánytalan-e, és adott esetben a pályázó benyújtotta-e a
             Bizottság által a (2) bekezdés értelmében kért kiegészítő információkat.
   (3) A Bizottság a kérelem benyújtásának határidejét követő 40 munkanapon belül
       határoz a pályázók részvételi jogosultságáról. A Bizottság megindokolja, ha úgy ítéli
       meg, hogy a pályázó nem felel meg a jogosultsági kritériumoknak. Erről a döntéséről
       haladéktalanul tájékoztatja a pályázót.
   (4) A Bizottság közzéteszi a részvételre jogosult pályázók listáját.
                                            9. cikk
        A kiválasztás második szakasza – a nyilvántartó rangsorolása és kijelölése
   (1) A részvételre jogosult pályázók listájának közzétételét követő 80 munkanapon belül
       a Bizottság a kiválasztási kritériumok alapján rangsorolja azon részvételre jogosult
       pályázókat, amelyek elérték a kiválasztási felhívásban meghatározott minimális
       értékelési pontszámot.
   (2) A Bizottság tájékoztatja a részvételre jogosult pályázókat a végleges rangsorról.
   (3) A Bizottság a legjobb eredményt elért pályázót jelöli ki nyilvántartónak. A
       nyilvántartó kijelöléséről szóló határozatot a Bizottság közzéteszi az Európai Unió
       Hivatalos Lapjában.
HU                                             8                                              HU
 ---pagebreak---                                                 10. cikk
                A nyilvántartó kijelölése a szerződés megkötésének elmaradása esetén
   Amennyiben a szerződéssel kapcsolatos tárgyalások a kijelölt nyilvántartó és a Bizottság
   között szerződés megkötése nélkül zárulnak le, a Bizottság a rangsorban következő pályázót
   jelöli ki nyilvántartónak. Ha ez nem lehetséges, a Bizottság új kiválasztási eljárást szervez a
   nyilvántartó kiválasztására.
                                                11. cikk
                                             Hatálybalépés
   Ez a rendelet az Európai Unió Hivatalos Lapjában való kihirdetését követő első napon lép
   hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.5.14.
                                                 a Bizottság részéről
                                                 elnök
                                                 Ursula VON DER LEYEN
HU                                                 9                                               HU